Cálculo mental. Potencias e Raíces. O Procesador de textos.

- Cálculo mental. Potencias e Raíces. O Procesador de textos.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Extratexias para cálculo mental e con calculadora
    - 2.1.1 Cálculo con calculadora
  - 2.2 Potencias e expoñente enteiro. Operacións con potencias
    - 2.2.1 Lembremos
    - 2.2.2 Potencias de 10. Notación científica
    - 2.2.3 Operacións en notación científica
  - 2.3 Cadrados perfectos e raíces cadradas con calculadora
    - 2.3.1 Lembremos
    - 2.3.2 Raíces enteiras e raíces exactas
  - 2.4 Procesador de textos
    - 2.4.1 Formatos diversos
- 3 Resumo de contidos
- 4 Actividades complementarias
- 5. Exercicios de autoavaliación
- 6 - Solucionarios
  - 6.1 Solucións das actividades propostas
  - 6.2 Solucións dos exercicios de autoavaliación
- 7 - Glosario
- 8 - Bibliografía
- 9. Documentación para imprimir

« Anterior | Seguinte »

# 2.4 Procesador de textos

O procesador Microsoft Word

Neste punto trataremos de iniciar o xeito de traballar cun procesador de textos, e de intercambiar e publicar información a través de ficheiros e da rede. O procesador de textos é un programa informático que permite crear diferentes tipos de documentos, como cartas, informes, probas, etc., onde se poden incluír táboas e debuxos, para despois imprimilos ou gardalos en soportes informáticos, e tamén enviarllos a outra persoas a través de internet.

Veremos aquí o procesador Microsoft Word, que vén integrado dentro do paquete de aplicacións Microsoft Office. Hai no mercado outros procesadores, aínda que coñecer o manexo dun pode simplificar o paso a outro procesador.

O primeiro paso e executar Word, para o que utilizaremos “Inicio” >”Programas” > “Microsoft Word”, ou ben facemos dobre clic sobre a súa icona na pantalla.

Para traballarmos con documentos, acudiremos na barra de menús ao menú “Archivo”, no que podemos facer o seguinte:

Se queremos abrir un documento xa existente, debemos seleccionar o cartafol en que se atope, ou o documento que queremos abrir, e para gardalo debemos seleccionar o cartafol onde queremos colocalo e darlle o nome.

Agora xa temos unha páxina en que podemos empezar a escribir. Utilizarémola como unha páxina do caderno, pero teremos que aprender certas pautas para borrar, copiar e facer modificacións. Se escribimos e queremos facer algunha modificación debemos seleccionala previamente.

Creación de textos: selección e modificacións dos textos

Selección dun texto

Que seleccionamos? | Método
Seleccionarmos unha palabra | Dobre clic na palabra
Seleccionarmos un texto | Clic e arrastre co rato
Seleccionarmos unha frase | Prememos a tecla Ctrl e, manténdoa premida, facemos clic en calquera parte da frase
Seleccionarmos unha liña | Clic na marxe esquerda do documento á altura do documento que imos seleccionar
Seleccionarmos un parágrafo | Dobre clic na marxe esquerda do documento á altura do parágrafo que se seleccione
Seleccionarmos todo o documento | Elixir a opción do menú “Edición” > “Seleccionar todo”

Copiar, mover e borrar un texto

Menú “Edición” da barra de menús > “Cortar”,” Copiar”, “Pegar” e “Borrar”.

| Cortar. Corta o elemento seleccionado e lévao ao portapapeis, para a súa posterior utilización.
Copiar. Copia os elementos seleccionados do documento. A diferenza con cortar é que os elementos se manteñen no documento.
Pegar. Pega o contido do portapapeis no documento, onde se atope o punto de inserción.
Borrar. Elimina os elementos seleccionados do documento.

Desfacer e refacer modificacións

Imos ao menú “Edición”, na barra de menús. Na ilustración anterior vemos que figuran as opcións “Desfacer” e “Repetir”, para as ultimas modificacións.

Os símbolos que apareen á esquerda atoparémolos na barra de ferramentas estándar, e a súa función será a mesma.

Tipos de letra

| No menú “Formato”, da barra de menús, temos a opción “Formato” > ”Fuentes”, que nos ha permitir cambiar o tipo de letra, o seu tamaño, o seu estilo, a súa cor e o subliñado, e aplicarlle diferentes efectos ao texto. Á esquerda temos unha mostra da pantalla que veremos, e as posibilidades que nos ofrece este programa.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »